STRUKOVNA ŠKOLA SISAK

Lađarska 1, Sisak

KLASA: 112-01/20-01/01

URBROJ: 2176-55-01-20-163

Sisak, 23. listopada 2020.

Na temelju članka 7. Pravilnika o načinu i postupku zapošljavanja u Strukovnoj školi Sisak, a vezano uz raspisani natječaj (KLASA: 112-01/20-01/01, URBROJ: 2176-55-01-20-124) od 16. listopada 2020. godine, za zasnivanje radnog odnosa na radnom mjestu Suradnik/ca u praktičnoj nastavi za stolare, Povjerenstvo za vrednovanje kandidata objavljuje

**SARŽAJ, VRIJEME I NAČIN TESTIRANJA, PRAVNE I DRUGE IZVORE**

**ZA PRIPREMANJE KANDIDATA ZA PISANU PROVJERU**

Pisana provjera kandidataza radno mjesto: **Suradnik/ca u praktičnoj nastavi za stolare** održat će se dana **29. listopada 2020**. godine, s početkom u **09,00** sati, u prostorijama Strukovne škole Sisak.

**Pravni i drugi izvori za pripremanje kandidata za pisanu provjeru su:**

1. **Osnove metodike praktične nastave, Ivan Turković, Školske novine - Zagreb, 1995.**
2. **Pravilnik o zaštiti na radu pri mehaničkoj obradi i preradi drva i sličnih materijala**

**(**[**http://www.zagrebinspekt.hr/propisi/Propisi\_ZNR/knjiga\_CD1/Pravilnik\_drvo.htm**](http://www.zagrebinspekt.hr/propisi/Propisi_ZNR/knjiga_CD1/Pravilnik_drvo.htm)**)**

1. **Denis Jelačić: Osnove sigurnosti na radu u preradi drva (Zagreb, 1998., Sveučilište u Zagrebu, Šumarski fakultet)**

**Pravila pisane provjere:**

Sukladno odredbama Pravilnika o načinu i postupku zapošljavanja u Strukovnoj školi Sisak obavit će se provjera znanja i sposobnosti kandidata.

Provjera se sastoji od dva dijela, pisane provjere kandidata (testiranja) i razgovora (intervjua) kandidata s Povjerenstvom.

Kandidati su obvezni pristupiti provjeri znanja i sposobnosti putem pisanog testiranja.

Ako kandidat ne pristupi pisanoj provjeri - testiranju, smatra se da je povukao prijavu na natječaj.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije pisane provjere identitet kandidata/kinje.

Pisanoj provjeri ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidata, Povjerenstvo će podijeliti testove kandidatima.

Po zaprimanju testa kandidat je dužan upisati ime i prezime za to označenom mjestu na testu.

Test se piše isključivo kemijskom olovkom.

Za vrijeme pisane provjere **nije dopušteno:**

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija i
* razgovarati sa s ostalim kandidatima/kinjama

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju.

Rezultat testiranja i poziv kandidatima na razgovor (intervju) Povjerenstvo će objaviti odmah nakon utvrđivanja rezultata pisanog testiranja.

Popis kandidata koji zadovoljavaju formalne uvjete natječaja i koji imaju pravo pristupiti pisanom testiranju objavit će se, po završetku natječaja, na mrežnoj stranici škole u rubrici Natječaji (<http://ss-strukovna-sk.skole.hr/natje_aji>).

Povjerenstvo za vrednovanje kandidata